7. Forslag til tillæg nr. 5 til Indsatsplan [adresse] for grundvandsbeskyttelse (Åben)
Tidl. politisk behandling BY, 22.02.22, pkt. 9
Forventet sagsgang
TM-U, ØK, BY, høring, TM-U, ØK, BY
Lovgrundlag
Vandforsyningsloven, Indsatsplanbekendtgørelsen, 
Miljøbeskyttelsesloven
SAGENS INDHOLD
Byrådet skal i denne sag tage stilling til udsendelse af forslag til ”Tillæg nr. 5 til 
Indsatsplan [adresse]” i offentlig høring. Tillægget omhandler krav om pesticidindsats. 
Tillægget vil give mulighed for, at Favrskov Kommune udpeger pesticidsårbare indsatsområder ved almene 
vandforsyningsboringer og gennemfører pesticidfri dyrkning inden for disse. Der skal endvidere tages 
generel stilling til ekspropriationsvilje i pesticidsårbare indsatsområder.
Den nuværende ”Indsatsplan Favrskov” giver alene mulighed for at påbyde pesticidrestriktioner inden for 
boringsnære beskyttelsesområder (BNBO). Det anføres samtidig, at yderligere pesticidindsats skal afvente 
Miljøstyrelsens udpegning af pesticidsårbarhed. Miljøstyrelsen har efteråret 2024 varslet, at denne 
udpegning kommer inden for få år. De forventes inden for kort tid at offentliggøre et metodenotat, hvor 
retningslinjer for udpegningen er angivet.
[adresse] 
Kommunes 
udpegning 
af 
pesticidsårbare 
indsatsområder 
sker 
med 
hjemmel 
i 
Vandforsyningslovens § 13a, hvor der er konkret geologisk og hydrogeologisk viden. Udpegning kan ske i 
hele kommunen i takt med, at kommunen får den tilstrækkelige faglige viden. 
I efteråret 2024 er der tilvejebragt den tilstrækkelige viden og gennemført en konkret vurdering i fire områder 
i forbindelse med placering af nitratindsats. Disse områder kan på den baggrund også udpeges som 
pesticidsårbare indsatsområder. Afventer vi Miljøstyrelsens udpegning, vil pesticidindsatsen for nuværende 
ikke kunne gennemføres samtidigt med nitratindsatsen i de fire områder, hvor der aktuelt er dialog med 
lodsejere om nitratindsats. 
Dette tillæg vil muliggøre sikring af pesticidfri dyrkning og undgå håndtering og opbevaring af pesticider 
efter Miljøbeskyttelseslovens §§ 24, 24a og 26a, hvor det vurderes nødvendigt. De kommende tillæg til 
indsatsplanen med handleplaner for de enkelte vandforsyninger vil inddrage pesticidvurdering, hvor der er 
tilstrækkelig faglig viden. Her skal der ligeledes tages stilling til ekspropriationsvilje for de konkrete arealer.
Den digitale udgave af forslag til ”Tillæg nr. 5 til Indsatsplan [adresse]” kan findes her og er vedlagt som 
bilag. Tillægget omfatter en række ændringer i [adresse], idet grundlaget for udpegning af 
pesticidsårbare indsatsområder beskrives og fastlægges på kortet i indsatsplanen. De nødvendige 
indsatser overfor pesticider beskrives i indsatsplanens afsnit ”Pesticider”, som erstattes helt af tillægget. 
VURDERING
Kortlægning og målinger viser, at pesticider udgør en risiko for grundvandskvaliteten. Vandområdeplan 
2021-27 for [adresse] stiller krav om god kemisk tilstand i grundvandsforekomsterne inden 2027. Alle 
grundvandsforekomsterne er dog i ringe kemisk tilstand grundet pesticider. Målopfyldelsen skal sikres via 
kommunens indsatsplaner.
[adresse]: Paw Iversen
Dok-ID: 3799449
Sagsbehandler: kahn
Byråd
17. december 2024  16:00
Der ses et stigende antal fund af pesticider i drikkevandsboringer i [adresse]. Den samme 
tendens ses i statslige overvågningsboringer. Der er fund af både godkendte og ikke-godkendte pesticider.
Miljøstyrelsens udpegning af pesticidsårbare områder vil ske ud fra grundvandets transporttid, 
grundvandsdannelse og geologisk sårbarhed. Konkret betyder det, at det yngste grundvand i sårbare 
områder med størst grundvandsdannelse vil blive udpeget. Udpegningen skal være robust, og den 
forventes, som minimum at indeholde den del af de nuværende grundvandsdannende oplande, hvor det 
yngste grundvand dannes. 
Den nødvendige og tilstrækkelige indsats fastlægges på baggrund af en proportionalitetsvurdering 
Proportionalitetsvurderingen 
skal 
indeholde 
alle 
risici 
for 
grundvandets 
kvalitet, 
herunder 
pesticidanvendelsen. En samlet vurdering sikrer blandt andet, at der ikke gennemføres en bekostelig 
indsats over for eksempelvis nitrat, hvis boringerne lukkes af andre årsager inden for en kort årrække fx 
pesticider.
Teknik og Miljø vurderer på den baggrund, at hvor det fagligt er muligt at udpege pesticidsårbarhed, vil 
gennemførsel af [adresse] samtidig med de øvrige indsatser, herunder nitratindsats, være 
samfundsmæssigt mest omkostningseffektivt. Indsatserne gennemføres på én gang, og lodsejere 
”forstyrres” kun en gang. 
Flere andre kommuner har udpeget områder med krav om pesticidindsats i indsatsplanerne. Silkeborg 
Kommune og Skanderborg kommune har udpeget sårbare områder, hvor der skal gennemføres en indsats 
over for pesticider. Ligeledes vil [adresse] gennemføre pesticidindsats på alle nitratsårbare arealer.
[adresse] har tidligere meddelt forbud mod brug af pesticider på en række landbrugsejendomme. 
Miljø- og Fødevareklagenævnet har stadfæstet kommunens afgørelser. Efterfølgende har Landbrug og 
Fødevarer stævnet Miljø- og Fødevareklagenævnet. Vestre Landsret har 21. november afsagt kendelse. 
Af afgørelsen fremgår det, at Vestre Landsret stadfæster Miljø- og Fødevareklagenævnets afgørelse, og 
dermed Aarhus Kommunes forbud mod brug af pesticider.  
ØKONOMI
Tillægget muliggør samtidig gennemførsel af nødvendig indsats over for nitrat- og pesticidanvendelse. Det 
er samfundsøkonomisk mest omkostningseffektivt at gennemføre de to indsatser samtidig. Gennemføres 
de to indsatser i stedet for separat, kan man risikere, at erstatningen nærmer sig jordprisen.
De almene vandforsyninger indbetaler et årligt beløb til Vandsamarbejdet. Vandsamarbejdet er en forening, 
hvor alle almene vandforsyninger i kommunen er medlem. Vandsamarbejdet anvender disse midler til at 
udbetale erstatning til lodsejere for rådighedsindskrænkninger, der er besluttet i en indsatsplan for 
grundvandsbeskyttelse.
Den foreslåede pesticidindsats skønnes at medføre en ekstraudgift for Vandsamarbejdet på ca. 1,5-2,5 
mio.kr. i de fire områder, hvor pesticidsårbare indsatsområder nu udpeges. Efterfølgende eventuelle 
udpegninger vil tilsvarende medføre udgifter for Vandsamarbejdet. Disse udgifter vil blive præsenteret i 
forbindelse med de respektive handleplaner for de enkelte vandforsyninger.
Tillægget har derudover en konsekvens for Favrskov Kommune, idet udgifter til kontrol af indgåede aftaler 
og påbud om ophør med pesticidanvendelse afholdes af Favrskov Kommune. For nuværende skønnes 
udgiften at kunne holdes inden for eksisterende anlægsmidler til grundvandsbeskyttelse (A-203 i Budget 
2024-27). 
INDDRAGELSE
Forslag til ”Tillæg nr. 5 til Indsatsplan [adresse]” er blevet drøftet med Koordinationsforum for Grundvand 
på møde 28. oktober 2024, der er en lovhjemlet høringspart på grundvandsområdet. Medlemmer af 
Koordinationsforum er lokale repræsentanter for bl.a. vandforsyninger, Danmarks Naturfredningsforening 
og 
lokale 
landbrugsorganisationer. 
Koordinationsforum 
for 
Grundvand 
skal 
orienteres 
om 
høringsbemærkninger og eventuelle ændringer efter den offentlige høring.
Landbrugsorganisationerne foreslog, at Teknik og Miljø afventede dommen i landsretssagen, idet det er et 
principielt spørgsmål om, hvorvidt godkendte pesticider udgør en grundvandsrisiko. Desuden var de 
bekymrede for præcedens, idet tillæg nr. 5 åbner for potentielle pesticidindsatser flere steder i kommunen. 
Landbrugsorganisationerne fandt at pesticidindsats ikke bør fremgå af en indsatsplan, men at lodsejerne 
selvfølgelig altid kan vælge at indgå en frivillig aftale. De øvrige medlemmer i Koordinationsforum havde 
ingen bemærkninger. Det skal bemærkes, at Vandsamarbejdet kun kan udbetale erstatning til frivillige 
aftaler, der fremgår af en indsatsplan.
Teknik og Miljø har derudover drøftet forslaget med Vandsamarbejdet på møde 28. oktober 2024. 
Vandsamarbejdet er enige i de foreslåede ændringer i ”Indsatsplan Favrskov”. De er positivt indstillet 
overfor, at krav om nitratindsats suppleres med krav om [adresse], da der kan opnås en bedre 
beskyttelse for en mindre økonomisk ekstraomkostning.
INDSTILLING
Direktøren for Teknik og Miljø indstiller til Byrådet:
1.
At forslag til ”Tillæg nr. 5 til Indsatsplan [adresse]” om udpegning af pesticidsårbare indsatsområder 
godkendes og fremlægges i offentlig høring i 12 uger.
2.
At tilkendegive at ville ekspropriere dyrkningsretten på pesticidsårbare indsatsområder efter 
Miljøbeskyttelseslovens §§ 24, 24a eller 26a.
BESLUTNING
Teknik- og Miljøudvalget, 4. december 2024:
Fraværende: Ingen
Ad 1. Indstilles godkendt med den bemærkning, at processen frem mod implementering af nitrat- og 
pesticidrestriktion på arealerne ønskes fremskyndet. Derfor bedes forvaltningen i høringsperioden afdække 
muligheden for, bl.a. gennem dialog med vandværkerne, at skærpe tidsrammen for processen.
Ad 2. Indstilles godkendt. 
Økonomiudvalget, 10. december 2024:
Fraværende: Ingen
Indstillingerne fra Teknik- og Miljøudvalget indstilles godkendt. 
Byrådet, 17. december 2024:
Fraværende: Ingen
Godkendt.
Bilag

Tillæg nr. 5 til Indsatsplan [adresse] (3821421)
